open-index/open-wikipedia-markdown huggingface dataset:
Abu Hafs Omar

**Abu Hafs Omar** oli islaminuskoinen barbareskimerirosvo, joka oli pääasiassa aktiivinen vuosina 816–827. Abu Hafs osallistui 800-luvun alkupuolella Espanjan Córdobassa kapinaan, joka epäonnistui. Tämän jälkeen hän pakeni Egyptin Aleksandriaan mukanaan joukko kapinallisia. Aleksandriassa ryhmä aikoi hyötyä paikallisista levottomuuksista. Ryhmä valitsi Abu Hafsin johtajakseen, jonka johdolla otti Aleksandrian hallintaansa vuonna 816.

Ryhmä lähti Aleksandriasta Kreetan saarelle myöhemmin pakon edessä. Kreetalla he rantautuivat maihin saaren etelärannikolla, Messaránlahdella sijaitsevalla Kahraxin niemellä. Etelärannikolta ryhmä siirtyi Abu Hafsin johdolla kohti pohjoisrannikkoa. Noin vuonna 824 ryhmä valtasi Kreetan Bysantilta. Merirosvot kehittivät saaresta orjamarkkina-alueen, merirosvojen tukikohdan sekä tuhosivat kirkkoja.

## Katso myös
*Kreetan historia

## Lähteet
Justus Ripatti (poliitikko)

**Justus Ripatti** () oli suomalainen poliitikko. 

Ripatti toimi Suomalaisen puolueen kansanedustajana kahteen otteeseen, toukokuusta 1907 heinäkuuhun 1908 ja maaliskuusta 1910 tammikuuhun 1912. Hän oli eduskunnan kunnallisvaliokunnan, maatalousvaliokunnan ja työväenasiainvaliokunnan jäsen. Hänet valittiin kansanedustajaksi kolmissa vaaleissa, 1907, 1910 ja 1911, Mikkelin läänin vaalipiiristä. Ripatti kuoli kesken vaalikauden 16. tammikuuta 1912, 48-vuotiaana, ja hänen seuraajakseen eduskuntaan tuli Kalle Vuorinen.  

Ripatti oli varsinaiselta ammatiltaan maanviljelijä, jona hän toimi synnyinkunnassaan Hirvensalmella. Kansanedustajuuden lisäksi hän vaikutti poliittisella urallaan Hirvensalmen kunnallispolitiikassa. Hän toimi kunnan kunnallislautakunnan ja kuntakokouksen jäsenenä sekä molempien puheenjohtajana. Hän kuului vuoden 1899 suureen lähetystöön Hirvensalmen edustajana.

Ripatin vanhemmat olivat siltavouti Otto Ripatti ja Helena Ruhanen. Hän oli kolmesti naimisissa. Hänen ensimmäinen puolisonsa oli Helena Ukkonen, jonka kanssa hän avioitui vuonna 1885, ja joka kuoli vuonna 1890. Vuosina 1891–1894 hän oli aviossa Elina Augustintyttären kanssa, josta hän erosi. Kolmannen puolisonsa Amanda Pöyryn kanssa Ripatti avioitui vuonna 1895.   

## Lähteet
Auto 54, kuuluuko?

**Auto 54, kuuluuko?** (alkuperäiseltä nimeltään *Car 54, Where Are You*) on yhdysvaltalainen tilannekomediasarja, joka pyöri NBC-kanavalla vuosina 1961–1963. Sarjan päähenkilöinä olivat Fred Gwynnen ja Joe E. Rossin esittämät täysin erilaiset poliisit.

Samanniminen elokuva tehtiin vuonna 1994. Elokuva epäonnistui taloudellisesti ja sai kriitikoilta huonot arvoasanat.

## Aiheesta muualla
Copa do Brasil

**Copa do Brasil** () on brasilialainen miesten pääsarjajoukkueille tarkoitettu jalkapallokilpailu.

Voittajajoukkue saa rahapalkinnon (R$ 1 200&nbsp;000 ~ US$ 600&nbsp;000).

Ensimmäisen kerran Copa do Brasil järjestettiin vuonna 1989.

## Pelisysteemi
Turnaus pelataan kaksiosaisena pudotuspelinä. Kuitenkin kahdella ensimmäisellä kierroksella vierasjoukkue pääsee suoraan seuraavalle kierrokselle jos, vierasjoukkue voittaa kotijoukkueen vähintään kahdella maalilla. Cupissa on käytetty vierasmaalisääntöä joka, on epätavallista muihin Etelä-Amerikan kilpailuihin. Esimerkiksi Copa Libertadoresiin sääntö tuli käyttöön vasta 2005.

Cup antaa kilpailun voittajalle suoran pääsyn seuraavan kauden Copa Libertadoresiin niiden seurojen kanssa jotka pääsevät kilpailuun sarjasijoituksensa perusteella.

Seurat jotka osallistuvat Etelä-Amerikan seurajoukkueiden ykköskilpailuun eli Copa Libertadoresiin eivät voi osallistua Brasilian cupiin. Näin ollen mikään joukkue ei voi voittaa cupia kahtena vuotena peräkkäin.  
  
## Voittajat
Ema Saikō

**Ema Saikō** (, 1787 Ōgaki, Mino, Japani – 1861) oli japanilainen kuvataiteilija, kalligrafi ja runoilija, joka kuvasi runoissaan luonnonilmiöitä taiteilijan tarkkuudella ja kirjoitti filosofisesti ihmiselämän riemuista ja murheista. 

Lääkärin tytär Saikō asui koko ikänsä syntymäkaupungissaan Ōgakin linnakaupungissa. Säilyneet runonsa hän kirjoitti kiinaksi ja käytti kiinalais-japanilaiseen tapaan nimimerkkiä, taiteilijanimeä Shōmu (), ”Xiangvirran uni”. Nimi viittaa Kiinan vanhaan historiaan ja tarustoon, mutta toisaalta se viittaa myös bambuihin, jotka olivat hänen tussimaalaustensa ja runojensa lempiaihe. Hän sai syntyessään nimen Tao () 'sävyisä', 'tyyni', 'joustava'. Lisänimi Ryokugyoku merkitsee ”vihreää jalokiveä”, ja hänen myöhemmin omaksumansa lisänimi Saikō, jolla hänet tunnetaan, tarkoittaa ”hentoa tuoksua”.

Saikōn varhaisin tussimaalaus *Varpusia bambunoksalla* on vuodelta 1791. Varhaisimman säilyneen runonsa hän on päivännyt 1814. Kokoelmassa *Tunteeni eivät ole tuhkaa* on kolmesataa hänen suomennettua runoaan.

## Merkitys runoilijana
Saikōta on alettu niin idässä kuin lännessäkin viime vuosikymmeninä nostaa esimodernin Japanin merkittävien runoilijoiden joukkoon. Kritiikin kiinnostuksen katsotaan kuitenkin liittyvän saumattomasti siihen huomioon, joka kohdistuu hänen asemaansa miesten määrittelemässä maailmassa ja miehisen kirjallisuudenlajin edustajana. Hänen osallistumisensa Edo-kauden loppupuolen miehisiin *[[bunjin]]*-piireihin liittyneenä ”naiselliseen” herkkyyteen on arveltu synnyttäneen poikkeuksellisen äänen, joka tulkitsi stereotyyppistä miehistä *[[kanshi]]*-maailmaa uudella tavalla. 

Kiinalaisen runouden tuntijan Paul Rouzerin mukaan Saikōn saavutuksia ei kuitenkaan pidä rajoittaa vain sukupuoleen liittyviin ansioihin, sillä siten halveksitaan paitsi hänen monipuolisuuttaan mutta myös hänen työnsä perimmäistä merkitystä. Rouzerin mukaan Saikō kyllä tunsi ne kirjalliset perinteet, jotka sanelivat erilaiset sopivaisuussäännöt miehille ja naisille, mutta ei tuntenut tarvetta noudattaa niitä eikä ilmaista itseään niiden kautta. Lisäksi Saikō suhtautui kriittisesti, ehkä pilkallisestikin kiinalaiseen ”naisrunoilijan” perinteeseen, joka itse asiassa pyrki vahvistamaan naisen kirjoittamisen oletettua ”omaelämäkerrallisuutta” ja ”puhtautta”. Saikō oli todellisuudessa kokeilija, joka leikittelee kiinalaisilla ja japanilaisilla runon kielikuvilla sallimatta niiden kuitenkaan määrätä ominaislaatuaan.

## Suomennettu teos
* 

## Lähteet
Sellaista ei tapahdu täällä

**Sellaista ei tapahdu täällä** () on Ingmar Bergmanin ohjaama vakoiluelokuva, joka sai ensi-iltansa Ruotsissa 23. lokakuuta 1950. Elokuvaa levitettiin kansainvälisesti, mutta myöhemmin ohjaaja veti sen pois teattereista ja asetti sen esityskieltoon. Käsikirjoitus perustui norjalaisen kirjailijan Waldemar Brøggerin kirjaan *Løpet av tolv timer*.

Bergman ei ollut tyytyväinen elokuvaan, jota hän oli lähtenyt tekemään lähinnä taloudellisista syistä. Tuotantoyhtiö oli jo etukäteen päättänyt viedä elokuvan ulkomaanlevitykseen ja pakotti päänäyttelijöiksi Signe Hasson ja Alf Kjellinin. 

Elokuva sai pääosin kielteisiä arvosteluja lehdistöltä. Tukholmalainen *Robin Hood* -nimimerkillä kirjoittanut arvostelija epäili elokuvan olevan satiiri tai vitsi. Bergman yhtyi kritiikkiin ja kertoi myöhemmin haastattelussa, että *Sellaista ei tapahdu täällä* oli *[[Kosketus (vuoden 1971 elokuva)|Kosketuksen]]* ohella hänen huonoin elokuvansa.

## Lähteet
Heikki Repo (poliitikko)

**Heikki Repo** () oli suomalainen poliitikko. Hän toimi Suomalaisen puolueen ja Kansallisen Kokoomuksen kansanedustajana. 

Viipurin läänin itäistä vaalipiiriä edustanut Repo toimi kansanedustajana neljään otteeseen, toukokuusta 1907 heinäkuuhun 1908, kesäkuusta 1909 tammikuuhun 1911, huhtikuusta lokakuuhun 1917 ja helmikuusta maaliskuuhun 1919. 6. helmikuuta 1919 hän tuli eduskuntaan vuonna 1918 vangitun Jukka Tuomikosken (Sdp) tilalle. Eduskunnan valiokunnista hän vaikutti lakivaliokunnassa, pankkivaliokunnassa, perustuslakivaliokunnassa ja suuressa valiokunnassa. Repo toimi poliittisella urallaan myös muun muassa Parikkalan kunnallispolitiikassa, kunnan kuntakokouksen ja sittemmin kunnanvaltuuston jäsenenä sekä molempien puheenjohtajana, presidentin valitsijamiehenä 1925 sekä Suomalaisen puolueen ja sittemmin Kansallisen Kokoomuksen puoluevaltuutettuna.  

Repo oli maanviljelijä, jona hän toimi synnyinkunnassaan Parikkalassa, ja pankinjohtaja. Hän työskenteli Parikkalan Säästöpankin kamreerina vuosina 1918–1923 ja Kansallis-Osake-Pankin Parikkalan konttorin johtajana vuosina 1923–1931. Ennen pankkiuraansa hän työskenteli postinkuljettajana 1890–1906, Parikkalan paloapuyhdistyksen toimitusjohtajana 1908–1917 ja Parikkala-lehden päätoimittajana 1910. Hän toimi myös Parikkalan kirkonisäntänä kahdenkymmenen vuoden ajan, vuosina 1904–1924. Revolle myönnettiin taloustirehtöörin arvonimi vuonna 1919.  

Revon vanhemmat olivat jahtivouti Henrik ”Heikki” Repo ja Helena Jääskeläinen. Hänen puolisonsa oli Miina Mykkänen (ent. Kask), jonka kanssa hän avioitui vuonna 1917. Heikki Repo kuoli heinäkuussa 1931, 60-vuotiaana.      

## Lähteet
Takfir

**Takfir**  () on islamissa käsite, joka tarkoittaa uskonnollisen yhteisön jäsenen julistamista *[[kafir]]iksi* eli uskottomaksi. Se on erityisesti ääri-islamilaisten käytössä, koska šarian mukaan muslimit eivät saa sotia toisiaan vastaan, mutta sota uskottomia vastaan on sallittua. Usein tämä oikeus katsotaan kuitenkin olevan vain Jumalalla. Käytäntö juontaa juurensa islamin alkuaikoihin, vaikka sitä on täsmennetty vielä 1800-luvulla Iranissa. Nykyisin takfiria käyttävät pääasiassa sunnimuslimit. 

Takfirin julistamiseen ei ole vakiintunutta käytäntöä. Äärimmilleen sen ovat vieneet islamin varhaisessa historiassa sen ensimmäinen lahko kharijiitit, joiden näkemyksen mukaan jokainen syntiä tehnyt on *kafir*.

## Lähteet

* 

### Viitteet
Jari Haverinen

**Jari Haverinen** (s. 22. tammikuuta 1972 Kuhmo) on entinen kajaanilainen pikajuoksija. Tietotekniikan insinööriksi vuonna 1997 valmistunut Haverinen työskentelee nykyisin ohjelmistosuunnittelijana.

Haverinen kuului Suomen kärkitason pikajuoksijoihin 1990-luvun alussa. Hän juoksi 18-vuotiaiden Suomen ennätyksen 10,66 vuonna 1990 sekä kaksi Kalevan kisojen pronssia sadalla metrillä vuosina 1990 ja 1993. Ennätykseksi jäi vuonna 1994 juostu 10,54.

Haverinen valmentaa tytärtään Annika Haverista, joka on muun muassa edustanut Suomea alle 20-vuotiden EM-kilpailuissa..

## Lähteet
* 
### Viitteet

## Aiheesta muualla
* https://www.junglerace.net/
Eddie Keizan

**Eddie Keizan** (12. syyskuuta 1944 Johannesburg – 21. toukokuuta 2016 Johannesburg) oli eteläafrikkalainen F1-kuljettaja. Hän osallistui kolmeen F1-osakilpailuun kausilla 1973–1975. Hän oli parhaimmillaan 13. vuoden 1975 Etelä-Afrikan GP:ssä.

Keizan kilpaili saloon cars- ja urheiluautokilpailuissa ennen siirtymistään F5000-sarjaan, jossa hän voitti kansallisen mestaruuden. F1-uran jälkeen hän siirtyi Touring car -sarjaan ja keskittyi omaan yritykseensä, joka valmisti vanteita ja pyöriä.

## Lähteet
Attribuointi

**Attribuointi** ( = omistaa jollekin) tarkoittaa taideteoksen tekijän päättelemistä tai olettamista silloin, kun tekijää ei varmasti tiedetä. Attribuointi tehdään esimerkiksi tyyliseikkojen ja materiaalitutkimuksen avulla tai taideteoksen ulkopuolisten tietojen, kuten esimerkiksi sopimusten, elämäkertatietojen tai signeerausten perusteella.

## Analyysia ja vertailua

Taideteoksen osoittaminen kuuluvaksi johonkin aikakauteen, maahan, koulukuntaan tai jonkin yksilön tuotantoon seuraa sen fyysisen, tyylillisen ja ikonografisten piirteiden analyysiä ja vertailua jo aikaisemmin kehittyneiden ryhmien kanssa (joihin pitäisi mielellään kuulua signeerattuja ja päivättyjä teoksia). Teoksen tekijyyden määrittely on vain yksi osa attribuointia. Analyysin pitäisi pystyä erottamaan ei vain ryhmän, vaan myös signeeratun teoksen niistä, joilla mestarin ote vaihtelee, kuten myös oppilaat, koulukunnan tai yleiset vaikutteet.

Teos voidaan attribuoida erilaisten kriteerien mukaan. Dokumentaariset todisteet, kuten sopimukset voivat tuntua vakuuttavilta, mutta ne osoittavat käytännössä vain sen, että tietty taideteos oli vain olemassa, ei sitä, että kyseessä on dokumentoitu teos. Tavallisesti attribuointiin tarvitaan asiantuntijan taitoja, jotta todistetun tekijyyden omaavia ja epäilyksenalaisia teoksia voidaan verrata.

## Attribuoinnin asteet

Esimerkiksi Caravaggion useita teoksia on attribuoitu, jolloin teoksen tunnistetietojen yhteydessä saattavat olla englanninkieliset sanat *attrib.*, *attributed to* tai *ascribed to*. Teos, joka on ”attribuoitu jollekin” tai ”osoitettu jollekin” tarkoittaa sitä, että teos ei ole taiteilijan tekemä, siis se ei ole taiteilijan omin käsin signeeraama. Jos teoksessa on signeeraus, se ei ole tae siitä, että teos olisi sen nimisen taiteilijan tekemä. Ainoa turvallinen attribuointi on sellainen,  jossa on teoksen täydellisesti dokumentoitu historia sen tekoajasta alkaen, ja tutkittava teos vastaa kaikilta yksityiskohdiltaan dokumentoituja todisteita.

Teos, joka on nimetty ”jonkin työpajalle” on sellainen, joka on tehty taiteilijan kontrolloinnin alaisena. ”Koulukunta” kertoo aikalaisseuraajasta, mutta ei taiteilijan työpajasta. ”Piiri” viittaa siihen, että tekijän yhteys taiteilijaan on vähemmän kiinteä kuin ”koulukunnan”. ”Seuraaja” viittaa taiteilijan jäljittelijään. Mikään näistä ei kuitenkaan ole synonyymejä sanalle ”kopio”. Asiantuntijakielessä käytetään sanaa ”mukaan”, joka tarkoittaa kaikenlaisten kopioiden luokittelua, sellaisten joiden tarkoitus on pettää niihin, joiden tarkoituksena se ei ole.

## Katso myös
* Attribuutti (taidehistoria)
* Ikonografia
* Provenienssi
* Tekijä (tekijänoikeus)
* Tyyli
* Signeeraus
* Taiteen väärentäminen

## Lähteet

## Aiheesta muualla
* Paintings attributed to Caravaggio, Caravaggiolle attribuoidut maalaukset. En.Wiki 
* Technical Analysis of Three Paintings Attributed to Jackson Pollock osa 1, osa 2., osa 3., Metropolitan Museum of Art, You Tube.
Attribuutti

**Attribuutti** voi tarkoittaa seuraavia:
* attribuutti, yleiskielessä määrite, jotakin luonnehtiva tai rajaava (määrittävä) sana tai ilmaisu
* attribuutti, substantiivin määrite
* attribuutti eli tunnuskuva, esine tai käsite, joka liitetään taiteessa henkilön tai allegorisen käsitteen yhteyteen tämän tunnistamiseksi.
* tiedostoattribuutti, tietotekniikassa tiedostoon liittyvä lisämäärite
Loris Kessel

**Loris Kessel** (1. huhtikuuta 1950 Lugano, Ticino, Sveitsi – 15. toukokuuta 2010 Montagnola, Ticino, Sveitsi) oli sveitsiläinen F1-kuljettaja. 

Hän osallistui kuuteen F1-osakilpailuun kausilla 1976–1977. Hän oli parhaimmillaan kahdestoista Belgian GP:ssä 1976. Hän ajoi myös sarjan ulkopuolisissa kilpailuissa. Kessel muistetaan parhaiten vuoden  Saksan osakilpailusta, missä RAM Racingin autot joutuivat poliisin takavarikoimiksi, koska Kessel vaati kauden alussa maksamaansa rahasummaa takaisin tultuaan korvatuksi muilla maksukuljettajilla kesken kauden. Le Mansin 24 tunnin ajoissa vuonna 1993 Kessel sijoittui Porsche 962 -autolla C2-luokan kolmanneksi yhdessä Otto Altenbachin ja Jürgen Oppermannin kanssa.

Kilpauransa jälkeen Kessel johti Sveitsin Luganossa autoliikettä sekä omaa kilpailutiimiään, joka kilpaili Ferrari Challenge -sarjoissa ja FIA:n GT3 Euroopan mestaruussarjassa.

## Lähteet
Makrillit

**Makrillit** (Scombridae) on Scombriformes-lahkon makrillikalojen (Scombroidei) alalahkoon kuuluva kalaheimo, jossa on monia tärkeitä ruokakaloja. Makrillien parhaat tuntomerkit ovat kaksi selkäevää ja 5–12 eväkettä selkä- ja peräevän takana.

## Alaheimot ja suvut
Sukuja on 15 kahdessa alaheimossa.

*Gasterochismatinae
***[[Gasterochisma]]*

*Scombrinae
**Tribus Scombrini
****[[Rastrelliger]]*
****[[Scomber]]*
**Tribus Scomberomorini
****[[Acanthocybium]]*
****[[Grammatorcynus]]*
****[[Scomberomorus]]*
**Tribus Sardini
****[[Cybiosarda]]*
****[[Gymnosarda]]*
****[[Orcynopsis]]*
****[[Sarda (kalasuku)|Sarda]]*
**Tribus Thunnini – Tonnikalat
****[[Allothunnus]]*
****[[Auxis]]*
****[[Euthynnus]]*
****[[Katsuwonus]]*
****[[Thunnus]]* – Aitotonnikalat

## Lähteet
Ruusurintamedestäjä

**Ruusurintamedestäjä** (*Chalcomitra senegalensis*) on laajalla alueella Saharan eteläpuolisessa Afrikassa tavattava medestäjiin kuuluva varpuslintu.

## Koko ja ulkonäkö
Kooltaan ruusurintamedestäjä on noin 15&nbsp;cm. Koiras on selästään, siivistään ja pyrstöstään täysin musta. Otsa ja kurkku ovat väriltään hohtavan vihreät ja koiraan rinta on kirkkaan punainen. Naaras on selästään oliivinruskea ja vatsastaan ruskeankirjava. Nuoret koiraat muistuttavat väritykseltään naarasta.

## Levinneisyys ja elinympäristö
Ruusurintamedestäjä on levinnyt hyvin laajalle. Lajia tavataan Senegalista ja siitä itään Namibiaan ja etelään Zimbabween ja Botswanaan sekä Transvaalin itäosiin ja Swazimaahan. Lajin elinympäristöä ovat erilaiset avoimet savannien puualueet. Kuivimpia alueita ruusurintamedestäjä välttelee. Laji tulee kohtalaisen hyvin toimeen myös muokatussa ympäristössä ja elää yleisesti myös puistoissa ja puutarhoissa.

## Ravinto
Ruusurintamedestäjien ravinto koostuu kasvien medestä, hyönteisistä ja hämähäkeistä. Laji voi ruokailla kukissa kolibrien tavoin lentämällä paikoillaan. Lisäksi se voi pyydystää hämähäkkejä suoraan niiden verkoista.

## Lähteet
Attribuutti (taidehistoria)

**Attribuutti** (, verbistä *attribuere* ’liittää johonkin, omistaa jollekin’) tai **tunnuskuva** on esine tai käsite, joka liitetään henkilön tai allegorisen käsitteen yhteyteen tämän tunnistamiseksi. Keskiajan taiteessa attribuutit olivat tärkeitä pyhimysten ja personifioitujen käsitteiden tuntomerkkeinä. Attribuutti eroaa symbolista siten, että sillä ei ole tavallisesti esineellisen merkityksen lisäksi vertauskuvallista merkitystä. Attribuutit ovat tärkeitä myös esimerkiksi muotokuvissa.

Attribuutit ovat yleisiä uskonnollisessa taiteessa. Esimerkiksi Neitsyt Marian attribuutti saattaa olla valkea lilja, tai arkkienkeli Mikaelin haarniska, kuoleman viikate tai tiimalasi. Sama esine voi tilanteesta riippuen liittyä eri henkilöön ja samalla pyhimyksellä voi olla useita erilaisia attribuutteja. Keskiajan lopulla vakiintui tiukka attribuuttijärjestelmä. 

Uskonnollisten hahmojen lisäksi myös myyttisillä tai historiallisilla henkilöhahmoilla saattaa olla attribuutteja. Attribuutteja ovat Pyhän Pietarin avaimet, Pyhän Katariinan pyörä, Vulkanuksen alasin tai Kupidon jousi. Niitä voidaan käyttää emblemaattisesti – esimerkiksi Pyhä Katariina voidaan esittää nojaamassa pyörään – attribuutteja voidaan myös käyttää monimutkaisemmin, esimerkiksi siten, että attribuutti ottaa sen kuvaaman henkilön paikan, kuten leijona, joka voi esittää Pyhää Markusta. Tällaisissa tapauksissa attribuutti toimii symbolin tavoin. 

Taiteessa olevien attribuuttien, symbolien ja allegorioiden tutkimista kutsutaan ikonografiaksi.  

## Katso myös
* Attribuointi
* Embleemi
* Ikonografia
* Symboli
* Heraldiikka

## Lähteet

## Aiheesta muualla
Silmätautioppi

**Silmätautioppi** eli **oftalmologia** on lääketieteen osa-alue. Siihen kuuluu silmäsairauksien ennaltaehkäisyä ja hoitoa, silmäkirurgiaa sekä taittovirheiden hoitoa. Suomessa **silmätautien [[erikoislääkäri]]ksi** eli **silmälääkäriksi** erikoistuvat lääkärit suorittavat noin viisi vuotta kestävän erikoistumiskoulutuksen, johon sisältyy harjoittelua ja teoriaopintoja.

## Katso myös
* Optometristi

## Lähteet

## Aiheesta muualla
Oravareitti

**Oravareitti** on kanoottireitti Juvan ja Sulkavan välillä. Se sopii perhemelontaan. Se on myös Suomen ensimmäinen biologisesti tutkittu, maastoon merkitty vesiluontopolku. Reitin pituus on noin 57 km. Muutamaa lukuun ottamatta kaikki kosket ovat vaikeusasteeltaan 1.

## Lähteet

## Aiheesta muualla
* oravareitti.net
Broken, Beat & Scarred

**Broken, Beat & Scarred** on kuudes single Metallican albumilta *[[Death Magnetic]]*. Se julkaistiin 3. huhtikuuta 2009. Kappaleesta on tehty myös Wayne Ishamin ohjaama musiikkivideo.

”Broken, Beat & Scarred” on *Death Magnetic* -albumin kolmas kappale ja yhtye on soittanut kappaleen suurin piirtein jokaisella World Magnetic -kiertueen keikalla.

## Kokoonpano

* James Hetfield – laulu, rytmikitara
* Kirk Hammett – soolokitara, taustalaulu
* Robert Trujillo – bassokitara, taustalaulu
* Lars Ulrich – rummut, lyömäsoittimet
* Rick Rubin – tuottaja
* Ted Jensen – masteroija
* Greg Fidelman – miksaaja
Henry Bergström

**Henry Bergström** (s. 16. helmikuuta 1950) on entinen suomalainen jalkapalloilija.

Hyökkääjänä pelannut Bergström edusti Vasa IFK:ta 1968–1971, Vaasan Palloseuraa 1972–1973 ja 1975–1977, Kokkolan Palloveikkoja 1974 sekä IF Kraftia 1978–1981. mestaruussarjassa hän pelasi VPS:ssa ja KPV:ssa. Kaikkiaan Bergström pelasi viiden kauden aikana 100 pääsarjatason ottelua, joissa hän teki 36 maalia. Lisäksi hän viimeisteli neljän 1. divisioona -kauden aikana 62 maalia.

Maajoukkueessa Bergström pelasi vuosina 1971–1972 neljä maaottelua.

## Lähteet
Anu Tuominen

__NOTOC__
**Anu Tuominen** (1961 Lemi) on suomalainen kuvanveistäjä ja käsitetaiteilija. Tuominen sai Ars Fennica -palkinnon vuonna 2003. Hän valmistui Taideteollisesta korkeakoulusta vuonna 1992 ja  Kuvataideakatemiasta vuonna 1995. Tuominen käyttää kierrätysmateriaalien ohella usein käsityö-, tekstiili- ja lankatekniikoita. Hän on Kuvanveistäjäliiton ja Taidemaalariliiton jäsen.

## Teokset
Anu Tuomisen teosten lähtökohtana on monesti visuaalinen idea, tai teoria kuten geometria tai värioppi. Pienet lisäykset, virkkaus tai lajitteleminen ja yhdisteleminen saavat aikaan metamorfoosin kirpputorien arkisissa esineissä. Osansa vaikutuksessa on teosnimien sanaleikeillä. 

Teoksissa saattaa olla mummolan emalimukeja, erivärisiä lankoja tai villatumppuja. Ne perustuvat usein mielleyhtymiin, jolloin lanka tuo mieleen marjat tai mustikkamaidon.

Tuomisen teoksista on julkaistu kirjoja, kuten *Kuvan sijamuotoja*, joka kuvailee teoksia tai ideoita sanallisesti, samaan tapaan kuin Yoko Onon *Grapefruit* -kirja, joka ilmestyi vuonna 1964.

### Julkinen teos

Helsingissä on Tuomisen vuonna 2006 valmistunut ympäristöteos *Kutosen päättäri*. Teos sijaitsee Toukolassa Arabianaukiolla, Intiankadun ja Hämeentien kulmassa, paikassa, jossa aikaisemmin oli raitiolinja 6:n päätepysäkki. Alkuperäinen kiskokaari ja vaijerien kannatinpylväs on jätetty paikoilleen ja ne ovat osa teosta. Valaisimet ovat käytöstä poistettuja Helsingin Energian valaisimia. Kiskoilla on viisi raitiovaunun pyöräparia. Teoksen tilaaja on Helsingin kaupungin rakennusvirasto. Aukion maisemansuunnittelija on Molino Oy.

## Kirjallisuutta
*Anu Tuominen: *Kuvan sijamuotoja*, Jack-in-the-Box 2001 
*Anu Tuominen: *Thinkables*, Galerie Anhava, Art-U room, Anu Tuominen 2009 kolmas painos 
**Ars Fennica 2003 – Anu Tuominen*, toim. Kirsti Karvonen ja Sari Romppanen, Ars Fennica -säätiö ja Like, 2003, 2. painos Anu Tuominen 2006 (muun muassa Grafia ry:n Kultahuippu-palkinto ja Kirjavalio-palkinto)
	
## Lähteet

## Aiheesta muualla
*
*Anu Tuomisen kotisivut
*
Jussi Heikkinen (jääkiekkoilija)

**Jussi Heikkinen** (s. 29. maaliskuuta 1980 Vaasa) on suomalainen jääkiekkoilija.

Heikkinen on pelannut urallaan muun muassa Pelicansissa ja Porin Ässissä, itävaltalaisessa Innsbrucker EV:ssa sekä ruotsalaisissa IF Björklövenissä ja Nyköpings Hockeyssa.

## Lähteet
Quaternary

**Quaternary** on yhdysvaltalaisen rock-yhtye Mötley Crüen neljäs kokoelma-albumi, joka koostuu ennenjulkaisemattomista ja uusista kappaleista. Albumi julkaistiin vuonna 1994 ja sen on tuottanut Bob Rock, joka on toiminut tuottajana myös yhtyeen studioalbumeilla Dr. Feelgood (1989) ja Mötley Crüe (1994). Levyn kokonaiskesto on 18 minuuttia ja 55 sekuntia. Kappale ”Father” kertoo basisti Nikki Sixxin perheen hylänneestä isästä.

## Kappaleet

## Kokoonpano
* John Corabi – laulu
* Nikki Sixx – basso
* Mick Mars – soolo- ja rytmikitara
* Tommy Lee – rummut
* Bob Rock – taustalaulu

## Aiheesta muualla
* 
*
Säkkituoli

**Säkkituoli** on lepotuolina käytettävä iso muovirouhetäytteinen nahka- tai kangassäkki. Säkkituoli muotoutuu istujan vartalon mukaan istuimeksi.

Ensimmäisen säkkituolin suunnittelivat vuonna 1968 Zanottalle italialaiset Piero Gatti, Cesare Paolini ja Franco Teodoro. Heidän säkkituolinsa nimeltä Sacco tuli markkinoille vuonna 1969. Sacco on otettu New Yorkin Museum of Modern Artin kokoelmiin.

Säkkituolit saavuttivat suosion 1990-luvulla, jolloin niitä valmistettiin jo massatuotannossa. Päälliset oli tuolloin tehty vinyylistä, ja täyte oli rakeista polyesteriä. Nykyään päällinen tehdään useimmiten nailonista tai nahasta ja täyte on arvokkaammissa säkkituoleissa erillisessä sisäpussissa. Sisäpussissa oleva täyte mahdollistaa säkkituolin helpomman puhtaanapidon ja päällisestä riippuen myös ulkokäytön. 

Säkkituoleja löytyy nykyään paljon erilaisista kotitalouksista, toimistoista, hotellien auloista ja ravintoloista. Säkkituoleihin printataan myös paljon erilaisia kuvioita ja logoja.

## Lähteet
Mårten Hagström

**Mårten Hans Hagström** (s. 27. huhtikuuta 1971) on ruotsalainen kitaristi, parhaiten tunnettu ruotsalaisen thrash metal -yhtye Meshuggahin rytmikitaristina. Hän myös kirjoittaa ja sanoittaa noin kolmanneksen yhtyeen kappaleista ja laulaa taustoja. Hagström liittyi yhtyeeseen vuonna 1992 ensimmäisen albumin julkaisun jälkeen, kun laulaja Jens Kidman jättäytyi rytmikitaristin tehtävästä.

Hagström käyttää toisen kitaristi Fredrik Thordendalin tavoin Ibanezin ja Nevbornin 7- ja 8-kielisiä kitaroita.

## Diskografia
### Meshuggah

* 
* 
* 
* 
* 
* 
* 
* 
* 
* 

### Vierailevana artistina

* Clawfinger: 

## Lähteet
Peugeot 908

**Peugeot 908** on Peugeot Sportin vuonna 2011 esitelty LMP1-luokan kilpa-auto. Autoa edelsi Peugeot 908 HDi FAP.

## Historia
### 2011
Kaudella 2011 autolla kilpailtiin Intercontinental Le Mans Cup -sarjassa. Autoilla voitettiin kaikkiaan viisi osakilpailua. Talli saavutti kaudella yhteensä 211 pistettä, ja sijoittui luokkansa ensimmäiseksi.

### 2012
Kaudella 2012 autolla oli tarkoitus osallistua FIA World Endurance Championship -sarjaan. 18. tammikuuta 2012 Peugeot ilmoitti lopettavansa kilpailemisen taloudellisiin syihin vedoten.
The Final Riot!

__NOTOC__
**The Final Riot!** on yhdysvaltalaisen pop-punk-yhtye Paramoren toinen livealbumi, joka julkaistiin vuonna 2008. Albumi on myynyt yli 500&nbsp;000 kappaleen verran, joten se on saanut Recording Industry Association of American Gold-sertifikaatin. Livealbumi sisältää keikan Yhdysvaltojen Chicagosta, Gongress Theatressa. Albumi sisältää myös "40 Days of Riot"-dokumentin ja on ensimmäinen Paramore-julkaisu yhtyeen rytmikitaristi Taylor Yorkin kanssa.

Albumi ylsi ensimmäisellä listaviikollaan Suomen virallisen listan sijalle 31.

## Kappaleet
# 
# 
# 
# 
# 
# 
# 
# 
# 
# 
# 
# 
# 
#  (Jeff Buckley-Cover)
# 

## Kokoonpano
* Hayley Williams – laulu, koskettimet
* Josh Farro – leadkitara
* Taylor York – rytmikitara
* Jeremy Davis – basso
* Zac Farro – rummut

## Arvostelut
* AbsolutePunk: 85%
* Allmusic: 

## Lähteet
Koulunkäynninohjaaja

**Koulunkäynninohjaaja** (vanha nimike: **koulunkäyntiavustaja**, ruotsinkielinen nimike Suomessa: **skolgångshandledare**) tukee ja ohjaa eri-ikäisiä ja kulttuuritaustaltaan erilaisia ihmisiä niissä toiminnoissa, joissa he eivät kehitysvaiheensa, vammansa tai sosiaalisen tilanteensa vuoksi selviydy itse. Hän tuntee apuvälineitä ja laitteita ja osaa käyttää ja huoltaa niitä. Lisäksi koulunkäynninohjaaja suunnittelee, toteuttaa ja arvioi oppimistilanteita.

Koulunkäynninohjaaja voi työskennellä päivähoidon, koulujen ja vapaa-ajan toimintojen palveluksessa.

Ammattiin on olemassa *koulunkäynnin ja aamu- ja iltapäivätoiminnan ohjaaja* sekä *koulunkäynninohjaajan erikoisammattitutkinto*, joista jälkimmäinen antaa valmiudet tehdä työtä vaativimmissa tehtävissä.

Yläkouluissa ja lukioissa työskentelevät *oppilaanohjaajat* (OPO) taas ovat opettajia, jotka huolehtivat oppilaiden tiedollisesta edistymisestä ja muun muassa jatko-opintoihin liittyvistä asioista. 

## Katso myös
* Assistentti

## Lähteet

## Aiheesta muualla
* Työmarkkinatorin kuvaus koulunkäynninohjaajasta
* Koulunkäynninohjaajan ammatista verkkosivulla Duunitori
Sähkö- ja teleurakoitsijaliitto

**Sähkö- ja teleurakoitsijaliitto STUL ry** on sähköisen talotekniikan alalla toimivien yritysten liitto. Liiton tarkoituksena on parantaa jäsenyritysten edellytyksiä teknisesti tasokkaaseen, vastuulliseen ja kannattavaan toimintaan. Erityisesti toiminnassa painotetaan sähkö- ja työturvallisuutta. Toiminta tähtää sähkö-, tele- ja turvajärjestelmien käytettävyyden, tuottavuuden ja energiatehokkuuden parantamiseen.

STUL aloitti toimintansa vuonna 1933 nimellä Sähköliikkeiden liitto r.y. 1971 nimeksi tuli Suomen Sähköurakoitsijaliitto ry. Nykyinen nimi otettiin käyttöön 1996.

STUL-konserniin kuuluvat Sähkö- ja teleurakoitsijaliitto STUL ry, Sähköinfo Oy, Henkilö- ja Yritysarviointi Seti Oy ja Kiinteistö Oy Leppävaaran Sähkötalo. Liiton ja sen yhtiöiden palveluksessa on yhteensä vajaat 50 henkilöä. Liiton toimipaikka sijaitsee Espoon Leppävaarassa.

Sähkö- ja teleurakoitsijaliittoon kuuluu varsinaisina jäseninä noin 2000 sähkö-, tele- ja verkostourakointiyritystä. Liittoon kuuluu myös yhteistoimintajäseniä, jäsenjärjestöjä ja tiedotussopimuksen tehneitä oppilaitoksia. STUL ry ei ole Elinkeinoelämän keskusliiton jäsen.

## Aiheesta muualla
* Sähkö- ja teleurakoitsijaliitto
Edunsaaja

**Edunsaaja** on henkilö, joka oikeustoimeen, kuten esimerkiksi sopimukseen, perustuen saa tietyn taloudellisen tai muun edun, vaikkei olisikaan sopimuspuolena. Jos edunsaaja ei ole sopimuspuolena, on kyseessä sopimus kolmannen hyväksi. Tällaiset sopimukset ovat yleisiä vakuutusten, varsinkin henkivakuutuksen yhteydessä, jolloin vakuutuksenottaja on tahtonut vakuutussumman ja suoritukset maksettavaksi edunsaajalle kuolemansa jälkeen. Tällainen maksu ei kuulu kuolinpesään.

## Lähteet
Kuusjoki (täsmennyssivu)

**Kuusjoki** voi tarkoittaa seuraavia:

*Kuusjoki, entinen kunta Varsinais-Suomessa
*Kuusjoki, Halikonjoen sivujoki Kuusjoella Salossa
*Kuusjoki, kulmakunta Kylmäkoskella
*Kuusjoki, Tarpianjoen sivujoki Kylmäkoskella
*Kuusjoki, joki Laukaassa
*Kuusjoki, joki Outokummussa
*Kuusjoki, kulmakunta ja entinen koulupiiri Ypäjällä
*Kuusjoki, Loimijoen sivujoki Ypäjällä
Vindikaatio

**Vindikaatio** (, torjuminen < *vindicā're*, vaatia) tarkoittaa laajasti ymmärrettynä esineen palauttamista haltijalta takaisin sen omistajalle. Prosessioikeudessa sitä käytetään omistajan kannemuotojen yhteydessä (esimerkiksi saannonmoitekanne) ja esineoikeudessa se tavallisesti liittyy dynaamiseen suojaan. Esineoikeudessa syntyy vaihdantakollisio, kun esineen luovuttaja ei ole omistanut esinettä ja esineen oikea omistaja vaatii sitä itselleen. Jos oikea omistaja voittaa jutun, on jutussa noudatettu vindikaatioperiaatetta ja omistajalla on ollut vindikaatio-oikeus. Jos esine jää luovutuksensaajalle, on kyseessä ekstinktio hänen hyväkseen.

Vindikaatio-oikeudesta joudutaan päättämään, kun harkitaan saantosuojan ja nautintasuojan edellytyksiä. Vindikaatioperiaate väistyy usein esimerkiksi irtaimien esineiden ja arvopaperien luovutuksen yhteydessä, sillä niiden yhteydessä vilpittömän mielen suoja menee varsin pitkälle. Vindikaatio on ensisijainen keino oikeudettomien varallisuuden siirtojen korjauksiin ja edunpalautus on siihen nähden toissijainen keino.

## Lähteet
Unstoppable

**Unstoppable** on Marikon debyyttialbumin *[[Fabulous Tonight]]* ensimmäinen single. Kappale julkaistiin ensimmäisenä Marikon Myspace-sivustolla helmikuussa 2008. Digitaaliseen myyntiin se tuli 10. maaliskuuta 2008 ja nousi ensimmäisellä listaviikollaan Latauslistan toiseksi myydyimmäksi kappaleeksi. "Unstoppable" oli listalla 15 viikkoa. 

1980-luvulta vaikutteita saaneen kappaleen on tehnyt Pauli Rantasalmi, Tatu Ferchen ja Mariko itse. Kappaleen on tuottanut Pauli Rantasalmi.

Kappaleen musiikkivideo julkaistiin huhtikuussa 2008.

## Kappaleet
#

## Listasijoitukset

## Lähteet
Pohjanpitäjänlahti

**Pohjanpitäjänlahti** eli **Pohjanlahti** () on 15 kilometriä pitkä merenlahti, joka halkaisee Raaseporin kaupungin alueen Länsi-Uudellamaalla eteläisessä Suomessa. Murroslaaksossa kulkeva kapea lahti muistuttaa paljon vuonoa. Lahden leveys vaihtelee välillä 1–4 km.

Pohjanpitäjänlahti ulottuu Pohjan keskustasta Fiskarin- ja Mustionjoelta Tammisaaren läpi Suomenlahteen. Lahtea rajaavat Hankoniemi ja Lohjanharju. Pohjanpitäjänlahti on Uudenmaan tärkein Natura 2000 -projektin murtovesialue. Veden suolapitoisuus muuttuu lahden pohjukasta merelle tultaessa miltei nollasta 0,6&nbsp;%:iin.

Lahti on murtovesiallas, jonka vesi vaihtuu noin kerran vuodessa. Sen keskisyvyys on 9 m. Lahden pohja nousee meren suunnasta kohti Tammisaarta, jonka kohdalla on kynnys, jossa veden syvyys on 7 m. Sen jälkeen Pohjan suuntaan on 40 metriä syvä Sällvikin syvänne, jossa vesi seisoo harppauskerroksen alla. 

Lahden tila on erittäin huono, ja sen pohjasta on häviämässä elämä. Tammisaaren kynnystä on suunnitellaan ruopattavaksi väylän syventämiseksi, jotta laivat pääsisivät Pohjankurun satamaan. Ruoppaus vaikuttaisi ympäristöön ympäristöarvion mukaan haitallisesti ja heikentäisi suojeluarvoja sekä aiheuttaisi lisäkuormitusta. Lahden ekosysteemi olisi vaarassa.

## Lähteet
Menlo Park

**Menlo Park** on yhdysvaltalainen kaupunki, joka sijaitsee Kalifornian osavaltion San Mateon piirikunnassa, joka on osa San Franciscon Bay Areaa. Menlo Park sijaitsee teknologiayritysten keskittymänä tunnetun Piilaakson tuntumassa, johon se joissakin tapauksissa lasketaan itsekin kuuluvaksi. Asukasluku oli 30&nbsp;785 vuoden  väestönlaskennassa. Keskimääräiseltä tulotasoltaan kaupunki on Yhdysvaltain varakkaimpia.

Menlo Parkin Sand Hill Road on venture capital -pääomasijoitusyhtiöiden mekka. Lähes kaikilla merkittävillä alan toimijoilla on joko pääkonttori tai muu toimisto sen varrella. Menlo Parkissa sijaitsee myös Stanfordin yliopiston operoima kiihdytinlaboratorio SLAC National Accelerator Laboratory.

## Lähteet

## Aiheesta muualla

*Kaupungin verkkosivusto 
*Paikallisen kauppakamarin Menlo Park -opas 
*Menlo Parkin kirjasto  
*Menlo Parkin historiallinen yhdistys  
*Kävelykierros Menlo Parkissa 
*San Mateon piirikunnan turistiopas
Paulina Gaitán

**Paulina Gaitán** (s. 19. helmikuuta 1992) on meksikolainen näyttelijä. Hän aloitti näyttelemisen kotimaassaan 9-vuotiaana, ja elokuvadebyyttinsä hän teki vuonna 2004.

## Osittainen filmografia

### Elokuvia

### Televisiosarjoja

## Lähteet

## Aiheesta muualla
*
Anders Auvinen

**Anders Auvinen** (31. tammikuuta 1843 Kitee – 7. lokakuuta 1915 Savonlinna) oli suomalainen Savonlinnassa vaikuttanut kauppias, laivanvarustaja, sahanomistaja ja kauppaneuvos.

Auvisen vanhemmat olivat maanviljelijä Heikki Auvinen ja Katri Havukainen. Koska kotitila oli liian pieni tarjoamaan elantoa, Anders lähti 16-vuotiaana syyskuussa 1859 liikeapulaiseksi Savonlinnaan kauppias Ivan Abramoffin palvelukseen. Auvinen palveli liikeapulaisena 14 vuotta ensin Abramoffin ja vuodesta 1863 Stepan Schataloffin liikkeessä. Hän kävi myös lyhyen kauppakoulukurssin 1870 Turussa.

Auvinen sai 1873 porvarinoikeudet Savonlinnan maistraatilta ja 10. huhtikuuta 1873 hän avasi oman liikkeensä Juhlevskyn talossa. Vuonna 1876 Auvinen rakensi oman talon Olavinkadun varrelle ja siirsi liikkeensä sinne. Auvinen harjoitti sekä tukku- että vähittäiskauppaa ja hänen liikkeellään oli neljä sivumyymälää maaseudulla. Vuonna 1887 hän osti Punkaharjun Putikossa sijainneen vanhan vesisahan. Hän perusti Putikkoon uudenaikaisen höyrysahan ja perusti Putikkoon aikaa myöten myös laivatelakan, höyrymyllyn, tervapolttimon, meijerin, rinkelileipomon sekä vähittäiskaupan. Auvinen toimi myös Savonlinnan Höyrylaiva Oy:n toimitusjohtajana ja hän oli osakkaana useissa paikallisissa yrityksissä. Auvinen oli Savonlinnan kaupunginvaltuuston jäsenenä neljään otteeseen vuosien 1875–1901 välillä. Hän sai kauppaneuvoksen arvon 1907.

Vuonna 1894 Auvinen ryhtyi laivanvarustajaksi. Hänen aluksensa kuljettivat rahtia erityisesti Savonlinnan ja Pietarin välillä. Vuonna 1910 Auvinen muodosti omistuksistaan *And. Auvinen Osakeyhtiö* -nimisen yhtiön. Anders Auvisen kuoltua yhtiön johdossa toimivat hänen poikansa kauppaneuvos Johan Aleksander Auvinen, johtaja Viktor Edvard Auvinen (1876–1936) ja agronomi Yrjö Heikki Auvinen (1884–1935).

Auvinen kuului vuoden 1899 suureen lähetystöön Savonlinnan edustajana.

Anders Auvinen oli naimisissa vuodesta 1873 kauppias Stepan Schataloffin tyttären Olga Schataloffin kanssa. Heillä oli kymmenen lasta.
__NOTOC__
## Lähteet
* Juhani Auvinen: Kauppaneuvos And. Auvinen ja muutamia tietoja hänen suvustaan, Genos 14(1943), s. 132-134

### Viitteet

## Kirjallisuutta
* Esko Pakkanen : *Auvisen laivat*. Suomen höyrypursiseura, Vantaa 1997 

## Aiheesta muualla
* 
* And. Auvinen Oy yhtiöhistoriaa
Johan Aleksander Auvinen

**Johan Aleksander Auvinen** (11. heinäkuuta 1875 Savonlinna – 24. syyskuuta 1950 Savonlinna) oli suomalainen liikemies ja kauppaneuvos, *And. Auvinen Oy*:n perustaja ja toimitusjohtaja.

Auvinen kävi neljä luokkaa reaalilyseota, suoritti Kuopion kauppakoulun 1893–1896 ja työskenteli sitten Lyypekissä Piehl & Fehlingin konttorissa opiskellen samalla Lyypekin kauppakoulussa. Palattuaan Suomeen hän oli aluksi työssä Häkli, Lallukka ja Kumppanin liikkeessä Viipurissa 1897 ja teki sitten opintomatkan Venäjälle tutustuakseen sikäläisiin liikeoloihin. Auvinen oli toiminimi And. Auvisen prokuristina 1898–1910 ja vuonna 1910 muodostetun And. Auvinen Oy:n toimitusjohtajana 1910–1950. Hän oli myös Savonlinnan höyrylaiva Oy:n toimitusjohtajana 1900–1907 ja Saimaan höyrylaiva Oy:n toimitusjohtajana 1909–1916. Auvinen oli Keskuskauppakamarin jäsen 1920–1925, PYP:n hallintoneuvoston jäsen 1927–1943 ja Suomen sahanomistajain yhdistyksen hallituksen jäsen 1924–1941. Hän sai kauppaneuvoksen arvon 1926. Auvinen kuului Savonlinnan kaupunginvaltuustoon 1907–1911, 1913–1918, 1923–1925 ja 1929–1930. Hän kuului myös useita vuosia Savonlinnan rahatoimikamariin. Auvinen oli Savonlinnan Kauppaseuran kunniajäsen.

Auvisen vanhemmat olivat olivat kauppaneuvos Anders Auvinen ja Olga Schataloff. Hän oli naimisissa vuodesta 1901 runoilijana tunnetun kansakoulunopettaja Helmi Katarina Roosin kanssa. Historioitsija, kauppaneuvos Juhani Auvinen oli heidän poikansa. Auvinen on haudattu Talvisalon hautausmaalle Savonlinnaan.

## Lähteet
* Wikiaineisto: Kuka kukin oli 1961
* Savonmaa.fi: Anders ja Johan Aleksander Auvinen 

### Viitteet
Hentokiurunkannus

**Hentokiurunkannus** (*Corydalis intermedia*, syn. *C. fabacea*) on Euroopassa tavattava, emäkkikasvien heimoon kuuluva monivuotinen lehtokasvi. Suomessa laji on alueellisesti uhanalainen, ja se on rauhoitettu entisten Oulun ja Lapin läänien alueella. Hentokiurunkannus on myrkyllinen.

## Ulkonäkö ja koko

Monivuotinen hentokiurunkannus kasvaa 10–15 senttimetriä korkeaksi. Kasvin juuri on mukulallinen. Nimensä mukaisesti kasvi on hento. Lehdet ovat kerrannaisia. Kukinto on lyhyt terttu, ja siinä on korkeintaan 8 kukkaa. Kukkien tukilehdet ovat lähes kukan kokoisia ja väriltään vihreitä. Muodoltaan ne ovat ehyitä, vastapuikeita ja tylpähköjä. Teriö on noin 15 mm pitkä, kannus on pitkä ja kapea. Kukat ovat väriltään himmeän purppuranpunaisia ja muuttuvat kukinnan aikana sinisimmiksi. Hentokiurunkannus kukkii Suomessa toukokuussa. Hedelmänä on litteä, puikean suikea kota, joka on kolme kertaa peränsä pituinen. Kasvin siemeniä levittävät muurahaiset.

Hentokiurunkannus on piilotalvehtiva geofyytti, jonka kasvu alkaa keväällä juurien pieniin täyteismukuloihin edellisenä kasvukautena kerätyn energiavaraston avulla. Kasvi kuihtuu pian kukinnan ja siemenien kehittymisen jälkeen ja kesän yli säilyy ainoastaan juurimukula.

Muista kiurunkannuksista hentokiurunkannus muistuttaa melko paljon pystykiurunkannusta (*C. solida*). Pystykiurunkannus on kuitenkin tanakampi, sillä on kukkia 10–20 kappaletta ja sen kukkien tukilehdet ovat liuskakärkisiä. Se ei myöskään ole niin vaatelias kasvupaikan suhteen kuin hentokiurunkannus.

Hentokiurunkannus voi risteytyä pystykiurunkannuksen ja nuokkukiurunkannuksen kanssa.

## Levinneisyys
Hentokiurunkannusta tavataan lähinnä Keski-, Itä- ja Pohjois-Euroopassa. Sen levinneisyysalue ulottuu Alpeilta ja Saksasta itään Ukrainaan ja Länsi-Venäjälle. Pohjoisessa lajia tavataan Fennoskandiassa Pohjois-Norjaan saakka, etelässä levinneisyysalue ulottuu Etelä-Italiaan. Suomessa lajia tavataan runsaimmin Ahvenanmaalla ja Saaristomeren alueella sekä Lounais-Suomen, Uudenmaan ja Etelä-Hämeen lehdoissa. Muualla maassa laji on harvinainen. Pohjoisin tunnettu kasvupaikka on Etelä-Lapissa.

## Elinympäristö
Hentokiurunkannus on vaatelias lehtoniittyjen ja lehtojen kasvi, joka suosii erityisesti pähkinäpensaslehtoja. Lajin kasvupaikkoja uhkaa paikoitellen kuusettuminen ja sen myötä liiallinen varjostuminen.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Uusitalo, Anna: *Kylien kaunokit, soiden sarat. Keski-Suomen uhanalaiset kasvit*. Keski-Suomen ympäristökeskus, Jyväskylä 2007.
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010.

### Viitteet

## Aiheesta muualla
* Kasviatlas 2022: Hentokiurunkannuksen (''Corydalis intermedia'') levinneisyys Suomessa.
* Suomen Lajitietokeskus: Hentokiurunkannus (''Corydalis intermedia'')
* Pohjolan kasvien pauloissa: ''Corydalis intermedia'' – hentokiurunkannus
ESET

**ESET LCC** on vuonna 1992 perustettu virusten ja haittaohjelmien torjuntaan keskittynyt slovakialainen yritys. Yhtiön nimi tulee slovakian kielen vastineesta egyptiläisestä Isis-äitijumalattaresta. Yhtiön pääkonttori sijaitsee Bratislavassa, Slovakiassa.

ESET valittiin menestyneimmäksi slovakialaiseksi yritykseksi vuosina 2008, 2009 ja 2010.

## Tuotteet
ESETin ensimmäinen tuote oli virustentorjuntaohjelma MS-DOS-käyttöjärjestelmälle. Nykyisin tuoteperheeseen kuuluu kuluttajille ja yrityksille suunnattuja maksullisia turvallisuusohjelmistoja. Eset pyrkii erottumaan kilpailijoistaan integroidulla uhantorjuntajärjestelmällä, joka sisältää ESETin tavaramerkillä suojatulla nimellä kutsuttavan ThreatSense-ennakoivan suojaustekniikan.

ESET hyödyntää symbolista konekieltä ohjelmiensa koodeissa joka pienentää laitevaatimuksia ja tarvittavan tilan tarvetta.

## Menestyminen
ESET on ensimmäinen virustorjuntaohjelma joka on saanut 78 VB100-palkintoa Virus Bulletin -testeistä, eikä siltä ole jäänyt yhtään virusta huomaamatta vuoden 1998 jälkeen. ESET on myös menestynyt säännöllisesti ICSA Labsin ja West Coast Labsin virustorjuntaohjelmien testeissä.

## Lähteet

## Aiheesta muualla
* Yrityksen verkkosivut
Punasirppisammal

**Punasirppisammal** (*Warnstorfia sarmentosa*) on palmikkosammalten lahkoon kuuluva sammal. Se on epäsäännöllisesti haarova ja väriltään punertava tai veden alla kasvaessaan musta. Sen lehdet ovat lusikkamaiset ja nipukalliset. Se kasvaa keski- ja runsasravinteisten soiden väli- ja rimpipinnoilla. Se kasvaa koko Suomessa Etelä-Karjalaa lukuun ottamatta.

## Lähteet
Alpinestars

**Alpinestars** on italialainen yritys, joka valmistaa vaatteita ja varusteita moottoripyöräilyyn, autoiluun ja vapaa-aikaan. Sen perusti Italialainen Sante Mazzarolo vuonna 1963.

## Sponsorointi
Lista Alpinestarsin **merkittävistä** sponsoroiduista henkilöistä:

***MotoGP**: Toni Elías, Nicky Hayden, John Hopkins,  Dani Pedrosa, Casey Stoner
***Superbike**: Eric Bostrom, Shane Byrne, Carlos Checa, Troy Corser, Jamie Hacking, Noriyuki Haga, Tommy Hayden,  Karl Muggeridge, Ben Spies, Jake Zemke
***Motocross/Supercross**: Mike Alessi, Christophe Pourcel, Chad Reed, James Stewart Jr., Ben Townley, David Vuillemin
***World Rally Championship (WRC)**: The Late Colin McRae, Richard Burns
***Formula 1**: Rubens Barrichello, Jenson Button, Jarno Trulli, Lotus F1 Team
***GP2**: James Jakes
***FIA GT**: JetAlliance Racing, Philipp Peter
***NASCAR**: Kurt Busch, Kyle Busch, Jeff Gordon, Jimmie Johnson, Casey Mears, Max Papis, and Denny Hamlin.
***Rally America Championship**:  Travis Pastrana, Tanner Foust
***Indy Racing League**: Enrique Bernoldi, Tony Kanaan, Danica Patrick
***BMX**: Ryan Guettler
***Drifting**: Tony Angelo, Chris Forsberg, Tanner Foust, Vaughn Gittin

## Jälleenmyynti pohjoismaissa
Alpinestarsia pohjoismaissa jälleenmyy Duell Finland sekä Allright.

## Aiheesta muualla

* Historia   
* Kotisivut
Bruce Halford

**Bruce Henley Halford** (18. toukokuuta 1931 Hampton-in-Arden – 2. joulukuuta 2001 Churston, Devon) oli brittiläinen F1-kuljettaja.

## Ura
Halford aloitti kilpa-ajamisen ostamalla itselleen Maseratin vanhan Formula 1 -auton Stirling Mossin mekaanikolta Tony Robinsonilta ja jota hän kuljetti kilparadoille vanhalla bussilla. Halford vietti enemmän aikaa kiertolaisena bussissa kuin kilpa-ajajana Maseratissaan, koska hän sai elantonsa palkintorahoista sekä varaosientoimittajiensa sponsorirahoista.

Hän osallistui yhdeksään F1-osakilpailuun kausina 1956–1957 ja 1959–1960. Halford ajoi Maseratin, Lotusin ja Cooperin autoilla ja oli parhaimmillaan kahdeksas Ranskan GP:ssä 1960. Hän osallistui myös lukemattomiin MM-sarjaan kuulumattomaan kilpailuihin Formula 2 -autolla. 

Halfordin kilpa-ajot eivät sujuneet ongelmitta. Caenin GP:n 1957 kolmannen sijan ansiosta hän pääsi ajamaan Saksan GP:hen ja sijoittui 11., mutta lähtöä varjosti hänen kiistelynsä starttirahasta kisajärjestäjien kanssa. Kaudella 1958 hän ajoi sarjan ulkopuolisissa kilpailuissa Maseratinsa kilpailukyvyn heikennyttyä. Kaudella 1959 Halford vaihtoi ajokikseen Lotus-auton, mutta ajoi vain Monacon osakilpailussa, koska hän keskeytti jo toisella kierroksella joukkokolariin. Viimeisellä kaudellaan hän karsiutui ulos Monacon osakilpailusta ja Ranskan GP:ssä sijoittui parhaimmalle sijoitukselleen.

Halford ajoi formuloiden ohella 1950-1960-luvuilla Le Mansin 24 tunnin ajoja heikolla menestyksellä ja vuoden 1961 kilpailussa hän kolaroi autonsa varikonjälkeiseen Dunlop Curveen, minkä jälkeen hänen ajourakkansa vähenivät merkittävästi.

## Muuta
Kilpa-ajan ammattinsa lisäksi Halford työskenteli vanhempiensa Warberry Hotellissa Torquayssä, piti vaimonsa kanssa Lord's Cafe -kahvilaa Dartmoorissa. Hän omisti myös troolareita ja huvipursia sekä toimi British Racing Drivers' Clubin jäsenenä. Halfordin viimeisiä elinvuosia varjostivat hänen poikansa Peterin kuolema vuonna 1996 liikenneonnettomuudessa, ja vaimo Patsy kuoli hieman myöhemmin poikansa onnettomuuden jälkeen.

## Lähteet
Alfred Jacobsson

**Johan Alfred Jacobsson** (27. lokakuuta 1841 Turku – 15. helmikuuta 1931) oli suomalainen puutavara-alan liikemies, lahjoittaja, valtiopäivämies.

Jacobssonin vanhemmat olivat kauppalaivuri Johan Jacobsson ja Charlotta Albertina Myhrberg. Hän kävi yläalkeiskoulun ja kauppakoulun sekä teki vielä vuonna 1870 opintomatkan Englantiin, Ranskaan ja Saksaan. Jacobsson perusti 1870 oman puutavaraliikkeen Turkuun. Hän toimi vuodesta 1881 *Akaan Höyrysaha Oy*:n toimitusjohtajana ja vuodesta 1888 *Vartsalan Höyrysaha Oy*:n toimitusjohtajana. Jacobsson oli Kemi Oy:n johtokunnan jäsen, Merivakuutus Oy Tritonin johtokunnan puheenjohtaja, Turun Osakepankin hallintoneuvoston jäsen sekä Åbo Akademin hallituksen jäsen.

Jacobsson oli Turun edustaja porvarissäädyssä valtiopäivillä 1899. Hän oli Turun kaupunginvaltuuston jäsen 1879–1903 ja rahatoimikamarin jäsen 1885–1890. Jacobsson toimi lisäksi Ruotsin varakonsulina Turussa 1890–1918. Hän lahjoitti biologisen museon Turun kaupungille 1902–1906 sekä teki lukuisia lahjoituksia Åbo Akademille. Jacobssonin kodin irtaimistosta on muodostettu Ett Hem -niminen kotimuseo empiretyyliseen puupientaloon Turun Piispankadulla.

Alfred Jacobsson oli naimisissa vuodesta 1877 Helene Kumlinin kanssa.

## Lähteet
* Wikiaineisto: Kuka kukin oli 1961

### Viitteet

## Aiheesta muualla
* Alfred ja Helene Jacobssonin kodista muodostettu Ett Hem-kotimuseo
Middagsnibba (täsmennyssivu)

**Middagsnibba** tarkoittaa seuraavia:

* Middagsnibba, 1 630-metrinen vuorenhuippu Norjan Strandan kunnassa
* Middagsnibba, 1 531-metrinen vuorenhuippu Norjan Strandan kunnassa
* Middagsnibba, 1 443-metrinen vuorenhuippu Norjan Strynin kunnassa
* Middagsnibba, 1 119-metrinen vuorenhuippu Norjan Strandan kunnassa
* Middagsnibba, vuorenhuippu Norjan Gloppenin kunnassa
Mauri Palomäki

**Mauri Palomäki** (30. marraskuuta 1931 – 21. syyskuuta 2009) oli suomalainen maantieteilijä, joka tunnetaanei aikamuodon muutosta muotoon *tunnettiin*, sillä tunnetaan kuoleman jälkeenkin sekä Suomessa että kansainvälisesti parhaiten keskus- ja vaikutusaluetutkijana. Palomäki toimi pitkään talousmaantieteen professorina Vaasan kauppakorkeakoulussa, sittemmin Vaasan yliopistossa. Hänen rehtorikautensa oppilaitoksessa kesti 1970–1987. Tuona aikana kauppakorkeakoulu laajeni kattavaksi yliopistoksi sekä muunsi nimensä Vaasan korkeakouluksi vuonna 1980 ja sittemmin Vaasan yliopistoksi vuonna 1991. Vaasan yliopisto on nimennyt Palomäen kauppatieteiden kunniatohtoriksi vuonna 1988.

## Julkaisuja
* The functional centers and areas of South Bothnia, Finland. Fennia 88 No 1. Mauri Palomäki 1963.

## Lähteet

## Aiheesta muualla
*